Mokjong dari Goryeo

Mokjong dari Goryeo (; 5 Julai 980 - 2 Mac 1009), nama peribadi Wang Song, ialah pemerintah ketujuh dinasti Goryeo Korea.

 Pemerintahan 
Dilahirkan sebagai Wang Song, Mokjong adalah satu-satunya anak lelaki kepada Raja Gyeongjong; namun, apabila ayahandanya mangkat, baginda masih terlalu muda untuk menjadi raja, jadi ayahanda saudaranya, putera Gaeryeong Wang Chi, yang menggantikan takhta sebagai Raja Seongjong. Mokjong akhirnya menjadi raja selepas kemangkatan ayahanda saudaranya pada tahun 997 dan memilih ibundanya, Permaisuri Honae, sebagai pemangku raja.

Mokjong terkenal dengan pembaharuannya iaitu Jeonsigwa (sistem pembahagian tanah) serta pelbagai usahanya untuk menyusun semula sistem ketenteraan dan membina semula istana Pyongyang untuk mengukuhkan pertahanan utara Goryeo pada awal pemerintahannya. Baginda juga diingati kerana plot oleh ibunya, Permaisuri Honae dan kekasihnya Kim Ch'i-yang untuk menggulingkannya. Permaisuri Honae dan Kim berusaha untuk menggantikan Mokjong dengan anakanda mereka, yang telah mereka persembahkan sebagai anakanda kepada ayahanda Mokjong, Gyeongjong dari Goryeo, yang Mokjong cuba menghalang kerana ia bermakna berakhirnya pemerintahan Puak Wang ke atas Goryeo. Lebih merumitkan keadaan adalah kehomoseksualan Mokjong, yang membawa kepada kekurangan waris, dan seksualitinya akan digunakan sebagai alasan untuk penggulingan akhirnya. Mokjong memanggil Jeneral Kang untuk menghentikan rampasan kuasa Permaisuri Honae dan Kim, tetapi dalam proses itu, Mokjong sendiri telah disingkirkan oleh jeneral Kang Cho atas tuduhan bahawa baginda telah mengabaikan pertahanan negara yang berada dalam bahaya yang akan berlaku akibat pencerobohan oleh Khitan Liao serta dakwaan bahawa homoseksualnya adalah "penyakit" dan secara paksa dihantar ke buangan di Chungju. Bagaimanapun, baginda telah dibunuh sebelum tiba di sana.

Makam Mokjong dikenali sebagai Gongneung, tetapi lokasinya sekarang tidak diketahui.

 Keluarga 

Ayahanda: Gyeongjong dari Goryeo (고려 경종, 955–981)
Nenekanda: Gwangjong dari Goryeo (고려 광종, 925–975)
Nenenda: Permaisuri Daemok dari suku Hwangju Hwangbo ()
Ibunda: Permaisuri Heonae daripada suku Hwangju Hwangbo ()
Nenekanda: Daejong dari Goryeo (고려 대종, d. 969)
Nenenda: Permaisuri Seonui daripada suku Chŏngju Yu ()
Permaisuri dan Waris masing-masing:
Permaisuri Seonjeong daripada Chungju Yu (); sepupu pertama sebelah ibu atau sepupu kedua sebelah bapa – Tiada waris.
Puan Besar Istana Yoseoktaek, daripada suku Kim () – Tiada waris.

Mokjong dalam rekod telah menyimpan beberapa wonchung ("kekasih lelaki") di istina mereka sebagai "pembantu muda lelaki" (chajewhi) yang berkhidmat sebagai pasangan seksual.

 Dalam budaya popular 

 Dilakonkan oleh Lee In dalam siri TV KBS2 2009 Empress Cheonchu.
 Dilakonkan oleh Baek Sung-hyun dalam siri TV KBS2 2023 Korea–Khitan War. 

 Lihat juga 

 Senarai raja Korea
 Senarai orang Goryeo
 Kang Cho

Kategori:Kelahiran 980
Kategori:Rencana yang mengandungi teks bahasa Korea
Kategori:Kematian 1009
Kategori:Raja Korea
Kategori:Raja Goryeo